1999R2789 — ET — 06.01.2005 — 005.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI MÄÄRUS (EÜ) nr 2789/1999, 22. detsember 1999, millega sätestatakse lauaviinamarjade turustusstandard (EÜT L 336, 29.12.1999, p.13)

Muudetud:









▼B

KOMISJONI MÄÄRUS (EÜ) nr 2789/1999,

22. detsember 1999,

millega sätestatakse lauaviinamarjade turustusstandard







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, ( 1 ) viimati muudetud komisjoni määrusega (EÜ) nr 1257/1999, ( 2 ) eriti selle artikli 2 lõiget 2, ning arvestades et: (1) lauaviinamarjad on määruse (EÜ) nr 2200/96 I lisas toodete hulgas, mille standardid tuleb vastu võtta. Komisjoni määrust (EMÜ) nr 1730/87, millega sätestatakse lauaviinamarjade kvaliteedistandardid, ( 3 ) viimati muudetud määrusega (EÜ) nr 888/97, ( 4 ) on korduvalt muudetud ning see ei ole enam juriidiliselt selge; (2) määrus (EMÜ) nr 1730/87 tuleks kehtetuks tunnistada ja seal sisalduvad eeskirjad uuesti koostada. Selleks tuleks maailmaturu läbipaistvuse huvides arvesse võtta lauaviinamarjade standardit, mida on soovitanud ÜRO Euroopa Majanduskomisjoni riknevate toodete standardimise ja kvaliteedi arendamise töörühm; (3) selle standardi kohaldamine peaks ebarahuldava kvaliteediga tooted turult kõrvaldama, viima tootmise vastavusse tarbijate nõudmistega ja hõlbustama ausal konkurentsil põhinevaid kaubandussuhteid, parandades seeläbi tootmise tasuvust; (4) seda standardit kohaldatakse kõikidel turustusetappidel. Toodete pikamaavedu, teatav ladustusaeg või mitmesugused toodetega tehtavad toimingud võivad kaasa tuua nende bioloogilisest arengust või suuremast või väiksemast riknemisohust põhjustatud kvaliteedi halvenemise. Seda riknemist tuleks seetõttu arvesse võtta lähetamisjärgsetel turustusetappidel standardeid kohaldades. Et ekstraklassi tooteid tuleb eriti hoolikalt sortida ja pakkida, võib nende puhul arvesse võtta üksnes värskuse ja turdumuse vähenemist; (5) nõudlus erineva päritoluga ja erinevaid viinamarjasorte sisaldavate väikepakendite järele on kasvanud. Seetõttu tuleks seda lauaviinamarjade esitusviisi lubada ning märgistamisnõudeid vastavalt kohandada; (6) käesolevas määruses sätestatud meetmed on kooskõlas värske puu- ja köögivilja korralduskomitee arvamusega, ning arvestades et: ON VASTU VÕTNUD KÄESOLEVA MÄÄRUSE:







Artikkel 1

CN-koodi 0806 10 10 alla kuuluvate viinamarjade turustusstandard on sätestatud lisas.

Seda standardit kohaldatakse kõikidel turustusetappidel määrusega (EÜ) nr 2200/96 sätestatud tingimuste kohaselt.

Lähetamisjärgsetel etappidel võib toodetel siiski esineda vastupidiselt ettenähtud standarditele:

— vähest värskuse ja turdumuse vähenemist,

— muude toodete puhul, v.a ekstraklassi tooted, nende bioloogilisest arengust või riknemisohust põhjustatud kvaliteedi vähest halvenemist.

Artikkel 2

Määrus (EMÜ) nr 1730/87 tunnistatakse kehtetuks.

Artikkel 3

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Määrust kohaldatakse selle jõustumise päevale järgneva kuu esimesest päevast.

Käesolev määrus on tervikuna siduv ja vahetult kohaldatav kõikides liikmesriikides.









LISA

LAUAVIINAMARJADE STANDARD

I. TOOTE MÄÄRATLUS

Käesolevat standardit kohaldatakse Vitis vinifera L. lauaviinamarjasortide suhtes, mis tuleb tarbijale müüa värskelt, välja arvatud tööstuslikuks töötlemiseks ettenähtud lauaviinamarjad.

II. KVALITEEDINÕUDED

Standardis määratletakse müügivalmis ja pakendatud lauaviinamarjade kvaliteedinõuded.

A. Miinimumnõuded

Võttes arvesse iga klassi erinõudeid ja lubatud kõrvalekaldeid, peavad kõikides klassides viinamarjakobarad ja viinamarjad olema:

— veatud; mädanenud või toiduks kõlbmatud riknenud tooted ei ole lubatud,

— puhtad, nähtava võõrolluseta,

— taimekahjuriteta,

— taimekahjurite tekitatud kahjustusteta,

— ebatavalise pinnaniiskuseta,

— võõra lõhna ja maitseta.

Lisaks peavad viinamarjad olema:

— terved,

— hea kujuga,

— normaalselt arenenud.

Päikesest põhjustatud pigmentatsioon ei ole viga.

Viinamarjakobarad peavad olema hoolikalt koristatud.

▼M2

Marjamahla murdumisnäitaja peab olema vähemalt:

— – 12° Brixi juures sortide “Alphonse Lavallée”, “Cardinal” ja “Victoria” puhul,

— – 13° Brixi juures kõigi muude seemnetega sortide puhul,

— – 14° Brixi juures kõigi seemneteta sortide puhul.

Peale selle peab kõigi sortide suhkru ja happesuse suhte tase olema rahuldav.

Lauaviinamarjad peavad olema niisuguses valmimisastmes ja seisukorras, et need:

— – taluvad vedu ja käitlemist ning

— – jõuavad sihtkohta rahuldavas seisukorras.

▼B

B. Liigitamine

Lauaviinamarjad liigitatakse kolme järgnevalt määratletud klassi:

i) Ekstraklass Selle klassi lauaviinamarjad peavad olema eriti hea kvaliteediga. Need peavad olema sordile omase kuju, valmimisastme ja värvusega, võttes arvesse kasvupiirkonda, ning neil ei tohi olla vigu. Viinamarjad peavad olema kõvad, kindlalt varre küljes kinni ja ühtlaselt jaotunud piki vart ning peaaegu täielikult kirmega kaetud.

ii) I klass Selle klassi lauaviinamarjad peavad olema hea kvaliteediga. Need peavad olema sordile omase kuju, valmimisastme ja värvusega, võttes arvesse kasvupiirkonda. Viinamarjad peavad olema tihked, kindlalt varre küljes kinni ja võimalikult ulatuslikult kirmega kaetud. Need võivad siiski olla vähem ühtlaselt piki vart jaotunud kui ekstraklassis. Neil võivad olla järgmised tühised vead, kui need ei mõjuta toote üldilmet, kvaliteeti, säilivust ega esitusviisi pakendis: — tühised kujuvead, — tühised värvusvead, — väga väikesed päikesepõletuslaigud marjakestal.

iii) II klass Sellesse klassi kuuluvad lauaviinamarjad, mida ei või liigitada kõrgmatesse klassidesse, kuid mis vastavad eespool nimetatud miinimumnõuetele. Kobaratel võib olla tühiseid kuju-, valmimis- ja värvusvigu, kui need ei kahjusta sordile olulisi omadusi, võttes arvesse kasvupiirkonda. Viinamarjad peavad olema piisavalt tihked ja piisavalt tugevasti varre küljes kinni ning võimalust mööda kirmega kaetud. Need võivad olla vähem ühtlaselt piki vart jaotunud kui I klassis. Lauaviinamarjadel võib olla järgmisi vigu, kui on säilinud põhilised kvaliteedi-, säilivus- ja esitusviisi omadused: — kujuvead, — värvusvead, — väikesed päikesepõletuslaigud marjakestal, — väiksed muljutised, — tühised pindmised vead.

III. SUURUSNÕUDED

Suurus määratakse viinamarjakobara kaalu alusel.

Kasvuhoones ja avamaal kasvatatavad suure- ja väikeseviljalise lauaviinamarjakobara miinimumsuuruse nõuded on järgmised:

▼M2







Kasvuhoones kasvatatud lauaviinamarjad (kui märgisel on nimetatud) Avamaal kasvatatavad lauaviinamarjad Kõik sordid peale liites loetletud väikesemarjaliste sortide Liites loetletud väikesemarjalised sordid Ekstraklass 300 g 200 g 150 g I klass 250 g 150 g 100 g II klass 150 g 100 g 75 g

▼M2 —————

▼B

IV. HÄLBEID KÄSITLEVAD NÕUDED

Igas pakendis lubatakse kvaliteedi- ja suurushälbeid toodete suhtes, mis ei vasta pakendil näidatud klassi nõuetele.

A. Kvaliteedihälbed

i) Ekstraklass 5 % viinamarjakobarate kaalust, mis ei vasta selle klassi nõuetele, kuid vastab I klassi nõuetele või mida võib erandlikult lubada selle klassi lubatud hälvete piires.

ii) I klass 10 % viinamarjakobarate kaalust, mis ei vasta selle klassi nõuetele, kuid vastab II klassi nõuetele või mida võib erandlikult lubada selle klassi lubatud hälvete piires.

iii) II klass 10 % viinamarjakobarate kaalust, mis ei vasta selle klassi ega miinimumnõuetele, välja arvatud mädaplekkidega või muul viisil tarbimiseks kõlbmatuks muutunud tooted.

▼M1

B. Suurushälbed

i) Ekstraklass ja I klass 10 % viinamarjakobarate kaalust ei vasta asjaomase klassi suurusnõuetele, kuid vastab vahetult järgneva klassi nõuetele.

ii) II klass 10 % viinamarjakobarate kaalust ei vasta asjaomase klassi suurusnõuetele, kuid kobarad kaaluvad vähemalt 75 g.

▼M2

iii) Ekstraklass ning I ja II klass igas kuni 1 kg tarbijapakendis on lubatud nimetatud massi saavutamiseks üks alla 75 g kaaluv kobar, kui see vastab kõikidele muudele kõnealuse klassi nõuetele.

▼B

V. ESITUSVIISI NÕUDED

A. Ühtlikkus

Iga pakendi sisu peab olema ühtlik ja sisaldama sama päritoluga, sama sorti ja sama kvaliteediga viinamarjakobaraid.

▼M1

Kuni 1 kg netomassiga väikestes tarbijapakendites viinamarjade puhul sordi ja päritolu ühtlikkust ei nõuta.

▼B

Ekstraklassi viinamarjakobarad peavad olema enam-vähem ühesuurused ja ühesuguse värvusega.

▼M1

“Chasselas” sordi puhul on dekoratiivotstarbel lubatud eri värvi kobarad samas pakendis.

▼B

Pakendi sisu nähtav osa peab esindama kogu pakendi sisu.

▼M3

Olenemata selle punkti eelmistest sätetest võivad käesoleva määrusega hõlmatud tooted komisjoni määruses (EÜ) nr 48/2003 ( 5 ) sätestatud tingimustel olla müügipakendites ► netomassiga kuni kolm kilogrammi ◄ eri tüüpi puu- ja köögiviljade seguna.

▼B

B. Pakendamine

Lauaviinamarjad peavad olema nii pakitud, et need on nõuetekohaselt kaitstud.

Ekstraklassi viinamarjakobarad peavad olema pakitud ühe kihina.

Pakendi sisematerjal peab olema uus, puhas ja niisugune, et see ei põhjusta toodete välist ega sisemist riknemist. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi.

Pakend peab olema igasuguse võõrolluseta, kuid eriesitusviisi puhul võib kobara varre külge jätta kuni 5 cm pikkuse viinamarjaväädi.

▼M5

Üksikule tootele kinnitatavad kleebised peavad olema sellised, et pärast eemaldamist ei jääks neist nähtavaid liimijälgi ega pinnakahjustusi.

▼B

VI. MÄRGISTAMISNÕUDED

Iga pakendi ühel küljel peavad olema loetavate, püsivate ja väljastpoolt nähtavate tähtedega järgmised andmed:

▼M5

A. Identifitseerimine

Pakendaja ja/või saatja nimi ja aadressSelle teabe võib asendada:

— kõikidel pakenditel, välja arvatud valmispakenditel, ametlikult väljastatud või tunnustatud koodmärgiga, mis tähistab pakendajat ja/või saatjat ja mis on kantud viite “Pakendaja ja/või saatja” (või samaväärsed lühendid) vahetusse lähedusse;

— ainult valmispakenditel ühenduse piires registreeritud müüja nime ja aadressiga, mis on kantud märke “pakendatud (kelle jaoks)” või sellega samaväärse märke vahetusse lähedusse. Sellisel juhul peab märgistusel olema ka pakendajat ja/või saatjat tähistav kood. Müüja peab andma selle koodi tähenduse kohta järelevalveasutusele sellist teavet, mida viimane vajalikuks peab.

▼B

B. Toote liik

— “Lauaviinamarjad”, kui pakendi sisu ei ole nähtav,

— viinamarjasordi või vajaduse korral viinamarjasortide nimi,

▼M1

— vajaduse korral “kasvatatud katmikalal”.

▼B

C. Toote päritolu

— Päritoluriik või vajaduse korral päritoluriigid ning tootmispiirkond (ei ole kohustuslik) või üleriigiline, piirkondlik või kohalik kohanimi.

D. Kaubanduslikud andmed

— Klass.

E. Ametlik kontrollmärk (ei ole kohustuslik)

▼M5

Pakenditele ei pea olema kantud esimeses lõigus nõutud andmeid, kui nad sisaldavad müügipakendeid, mis on väljastpoolt selgelt nähtavad ja kõikidele müügipakenditele on kantud kõnealused andmed. Sellistel pakenditel ei tohi olla mingeid eksitavaid tähiseid. Kui sellised pakendid paigutatakse alustele, siis kantakse andmed sildile, mis kinnitatakse vähemalt kahele aluse küljele nähtavale kohale.

▼M2









Liide

Väikesemarjaliste sortide täielik nimekiri







Liik Muud nimetused, mille all sorti tuntakse Admirable de Courtiller Admirable, Csiri Csuri Albillo Acerba, Albuela, Blanco Ribera, Cagalon Angelo Pirovano I. Pirovano 2 Annamaria I. Ubizzoni 4 Baltali Beba Beba de los Santos, Eva Catalanesca Catalanesa, Catalana, Uva Catalana Chasselas blanc Chasselas doré, Pendant, Franceset, Franceseta, Gutedel, Krachgutedel, White van der Laan Chasselas rouge Roter Gutedel Chelva Chelva de Cebreros, Guareña, Mantuo, Villanueva Ciminnita Cipro bianco Clairette Blanquette, Malvoisie, Uva de Jijona Colombana bianca Verdea, Colombana de Peccioli Dehlro Delizia di Vaprio I. Pirovano 46 A Exalta Flame Seedless Red Flame Gros Vert Abbondanza, St Jeannet, Trionfo dell'Esposizione, Verdal, Trionfo di Gerusalemme Jaoumet Madeleine de St Jacques, Saint Jacques Madeleine Angevine, Angevine Oberlin, Madeleine Angevine Oberlin, Republicain Mireille Molinera Besgano, Castiza, Molinera gorda Moscato d'Adda Muscat d'Adda Moscato d'Amburgo Black Muscat, Hambro, Hamburg, Hamburski Misket, Muscat d'Hambourg, Moscato Preto Moscato di Terracina Moscato di Maccarese Œillade Black Malvoisie, Cinsaut, Cinsault, Ottavianello, Sinso Panse precoce Bianco di Poster, Foster's white, Sicilien Perla di Csaba Càbski Biser, Julski muskat, Muscat Julius, Perle de Csaba Perlaut Perlette Pizzutello bianco Aetonychi aspro, Coretto, Cornichon blanc, Rish Baba, Sperone di gallo, Teta di vacca Precoce de Malingre Primus I. Pirovano 7 Prunesta Bermestia nera, Pergola rossa, Pergolese di Tivoli Regina dei Vigneti Königin der Weingarten, Muskat Szölöskertek Kizalyneja, Szölöskertek Kizalyneh, Rasaki ourgarias, Regina Villoz, Reina de las Viñas, Reine des Vignes, I. Mathiasz 140, Queen of the Vineyards Servant Servan, Servant di Spagna Sideritis Sidiritis Sultanines Bidaneh, Kishmich, Kis Mis, Sultan, Sultana, Sultani, Cekirdesksiz, Sultanina bianca, Sultaniye, Thompson Seedless and mutations Valenci blanc Valensi, Valency, Panse bianche Valenci noir Planta Mula, Rucial de Mula, Valenci negro Yapincak